Rettsdokumenter: Mick Jagger fikk posttraumatisk stresslidelse
Bare 49 år gammel døde Mick Jaggers kjæreste L'Wren Scott. Dødsfallet gikk hardt inn på Jagger, som var sammen med bandet Rolling Stones da han mottok dødsbudskapet. Etter at dødsfallet ble gjort kjent avlyste frontfiguren og bandet en rekke konserter i New Zealand og Australia. Visstnok skal dette være stridens kjerne i den pågående rettssaken mellom Rolling Stones og forsikringsselskap, melder The Telegraph. Forsikringsvirksomheten hevder nemlig at siden Scotts død skyldes selvmord, trenger ikke de å betale full erstatning på 170 millioner. Dette til tross for at det var Jaggers lege som beordret at han skulle sykmeldes, og ikke opptre på en måned. I tillegg til detaljene rundt rettssaken får også fansen innblikk i hvordan kjærestens død påvirket Jaggers psykiske helse, som avsløres i rettslige dokumenter, skriver den britiske avisen. Her kommer det angivelig frem at 71-åringen fikk ekstreme reaksjoner, og at han blant annet ble diagnostisert med Posttraumatisk stresslidelse (PTSD). Ifølge Store Medisinske Leksikon er dette en angstlidelse som kan oppstå hos mennesker som har vært utsatt for særlig skremmende og redselsfulle opplevelser, og kan føre til blant annet hetetokter, mareritt og skyldfølelse. Motedesigneren og stylisten ble stedt til hvile i en liten privat seremoni i Los Angeles. Artisten var til stedet med alle sine seks voksne barn under seremonien i Hollywood. Jagger holdt også en minnetale i kirken. Den kjente motedesigneren hadde vært i et forhold med rockelegenden siden 2001. I mai holdt Jagger og The Rolling Stones konsert på Telenor Arena. Konserten i Oslo ble den første etter at Scott og deres mangeårige manager Prince Rupert Loewenstein gikk bort.
Mick Jagger (71) skal ha fått alvorlige angstlidelser etter at kjæresten L'Wren Scott døde.